
 4.3.2022
 BG
 Официален вестник на Европейския съюз
 L 70/1
 РЕГЛАМЕНТ ЗА ИЗПЪЛНЕНИЕ (ЕС) 2022/375 НА СЪВЕТА
 от 3 март 2022 година
 за прилагане на Регламент (ЕС) No 208/2014 относно ограничителни мерки, насочени срещу определени лица, образувания и органи с оглед на положението в Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 208/2014 на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 5 март 2014 г. Съветът прие Регламент (ЕС) No 208/2014.
 (2)
 Въз основа на преглед от Съвета информацията в приложение I към посочения регламент относно правото на защита и правото на ефективна съдебна защита следва да бъде актуализирана.
 (3)
 Приложение I към Регламент (ЕС) No 208/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 208/2014 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 март 2022 година.
 За Съвета
 Председател
 G. DARMANIN
 (1) OВ L 66, 6.3.2014 г., стр. 1.
 ПРИЛОЖЕНИЕ
 Раздел Б („Право на защита и право на ефективна съдебна защита“) от приложение I към Регламент (ЕС) No 208/2014 се заменя със следното:
 „Б. Право на защита и право на ефективна съдебна защита
 Право на защита и право на ефективна съдебна защита съгласно Наказателнопроцесуалния кодекс на Украйна
 Член 42 от Наказателнопроцесуалния кодекс на Украйна („Наказателнопроцесуалният кодекс“) предвижда, че всяко лице, което е заподозряно или обвинено в рамките на наказателно производство, има право на защита и право на ефективна съдебна защита. Това включва: правото на лицето да бъде информирано за престъплението, в което е заподозряно или обвинено; правото да бъде изрично и своевременно информирано за правата му съгласно Наказателнопроцесуалния кодекс; правото на защитник при първо поискване; правото да изисква предприемането на процесуални действия; и правото на оспорване на решения, действия и бездействия на следовател, прокурор и съдия-следовател.
 В член 303 от Наказателнопроцесуалния кодекс се прави разграничение между решения и бездействия, за които може да се подаде жалба по време на досъдебното производство (първа алинея), и решения, действия и бездействия, които могат да бъдат разгледани в съда по време на предварителното производство (втора алинея). Член 306 от Наказателнопроцесуалния кодекс предвижда, че жалбите срещу решения, действия или бездействия на следовател или прокурор трябва да се разглеждат от съдия-следовател от местен съд в присъствието на жалбоподателя или на неговия защитник или законен представител. Член 308 от Наказателнопроцесуалния кодекс предвижда, че жалба във връзка с неспазването на разумен срок по време на досъдебното разследване от следовател или прокурор може да бъде подадена пред висшестоящ прокурор и тя трябва да